Държавен вестник, бр. 110, 2025 г., стр. 103

БРОЙ  110	
Д Ъ Р Ж А В Е Н  В Е С Т Н И К 	
СТР.  103  
5.2. Изисквания към учебната база за обучение по практика на професията – характерис­
тики, обзавеждане, оборудване, софтуер
Учебният кабинет за обучение по практика на професията е симулация на офис средата, в 
която се извършват дейностите по професията, и предлага възможно най-близки до професио­
налната реалност условия. Учебният кабинет за обучение по практика на професията покрива 
функционалните характеристики,  санитарно-хигиенните изисквания и изискванията за пожарна 
безопасност в действащата нормативна уредба. 
Основното обзавеждане включва работно място за всеки обучаван (работно бюро, стол), 
работно място на обучаващия (работно бюро, стол).
Основното оборудване включва компютърна конфигурация/преносим компютър/таблет за 
всеки обучаем и за обучаващия (според възможностите на институцията), компютърна мрежа с 
интернет достъп/осигурен безжичен интернет достъп, шкаф за документи, мултифункционално 
офис устройство с осигурена мрежова връзка към учебните компютри, лицензиран офис пакет 
за всяко компютърно устройство, устройства за отчитане и документиране на стопански опе­
рации с парични средства, устройства, използвани в управлението на автомобилния транспорт, 
специализиран софтуер за обработка на информация и документи в автомобилния транспорт.
Осигурени са канцеларски материали, пособия и принадлежности, кошчета за отпадъци, 
канцеларски материали.  
При възможност на обучаващата институция се осигуряват симулатори с функции за обу­
чение по оптимизация на транспортни маршрути, планиране и оптимизация на маршрутите 
на превозните средства, моделиране на транспортни системи и логистични вериги/мрежи, 
симулиране на трафик, планиране на обществен транспорт, анализ на данни за движението и 
други, свързани с обучението по предмети/модули от практиката на професията
Учебните помагала включват: диаграми и схеми на автомобилни системи, модели и макети 
на видове автотранспортна техника или на автомобилни системи, агрегати, механизми и дру­
ги, технически справочници и ръководства за автотранспортна техника, образци на докумен­
ти, използвани в практиката – превозни документи, първични счетоводни документи, типови 
длъжностни характеристики и трудови договори и други, на електронен или хартиен носител, 
универсални програмни пакети за компютрите, специализиран софтуер за обработка на инфор­
мация и документи в автомобилния транспорт.    
Обучението за придобиване на правоспособност за управление на МПС от категория В се 
провежда от учебен център съобразно изискванията на Наредба № 37 от 2 август 2002 г. за усло­
вията и реда за обучение на кандидатите за придобиване на правоспособност за управление на 
моторно превозно средство и условията и реда за издаване на разрешение за тяхното обучение.
Производствената практика се провежда при предварително сключен договор с организации 
за продажби на автомобили и автомобилни части, гориво, смазочни материали, почистване на 
автомобили или предприятия в автомобилния транспорт. Към договора се прикрепя извадка 
от електронния регистър на Изпълнителна агенция „Главна инспекция по труда“ за актуалните 
декларации по чл. 15 от Закона за здравословни и безопасни условия на труд на организацията, 
удостоверяващи съответствието на използваната база с изискванията за здравословни и безо­
пасни условия на труд.
6.	
Изисквания към обучаващите 
Право да преподават по теория и практика на професията имат лица с висше образование и 
образователно-квалификационна степен „магистър“ или „бакалавър“ по специалности от про­
фесионално направление „Икономика“ от област на висше образование „Социални, стопански 
и правни науки“, професионално направление „Информатика и компютърни науки“ от област 
на висше образование „Природни науки, математика и информатика“ и от професионални на­
правления „Комуникационна и компютърна техника“ и „Транспорт, корабоплаване и авиация“ 
от област на висше образование „Технически науки“ от Класификатора на областите на висше 
образование и професионалните направления, приет с Постановление № 125 от 2002 г. на Ми­
нистерския съвет (обн., ДВ, бр. 64 от 2002 г.), съответстващи на професията.
Учителска длъжност по учебен предмет или модул от професионалната подготовка, може 
да се заема и от лица със завършено висше образование по съответната специалност и без 
професионална квалификация „учител“.
По учебен предмет или модул от професионалната подготовка, за който няма съответно 
професионално направление в Класификатора на областите на висше образование и професио­
налните направления, могат да преподават лица без висше образование и без придобита профе­
сионална квалификация „учител“, ако са придобили съответната професионална квалификация 
при условията и по реда на Закона за професионалното образование и обучение.
Препоръчително е на всеки три години обучаващите да преминават курс за актуализиране 
на професионалните си знания, умения и компетентности.
7369